આમરણાંત ઉપવાસ પર બેઠલા હાર્દિકના આંદોલને ધીમે-ધીમે વેગ મળી રહ્યો છે. કોંગ્રેસની સાથે સાથે પાટીદાર સમાજ દ્વારા હાર્દિકના આંદોલનને સમર્થન મળી રહ્યું છે. ત્યારે હાર્દિકને ઉપવાસ છોડવા માટે ડૉક્ટર અને શુભચિંતકોની સલાહ મળી રહી છે. આવામાં પાટીદાર સમાજની મોટી સંસ્થા ગણાતી ખોડલધામ ટ્રસ્ટના ચેરમેન હાર્દિકને મળે તે પહેલા જ હાર્દિકે ટ્વીટ કરીને સંકેત આપ્યો છે. હાર્દિકે ટ્વીટ કરીને જણાવ્યું છે કે, મે કોઈને વ્યક્તિગત રીતે મધ્યસ્થી માટે નથી કહ્યું. પોતે સમાજના તમામ આગેવાન અને સંસ્થાનું સન્માન કરતો હોવાની વાત કરીને હાર્દિકે એવું પણ કહી નાખ્યું છે કે, છેલ્લા ત્રણ વર્ષથી સમાજના આગેવાનો મધ્યસ્થી કરે છે.